Pakendi peal ilutsevad karamellitükid koos karamelliseguste jäätisepallidega. Väga isuäratav! Russkii Holodi tsaarivene vappi meenutav logo tekitab juba oma olemusega pakendi peal austust. Jäätise karp ise on samuti uhke ning põhja lähedal on plastkarbil kerge voolujooneline süvend. Jäätise nimi: Talvehitt, vihjab samuti sellele, et tegu on millegi väga hea ning hästi  õnnestunuga. Imepisikeses kirjas on pakendilt lugeda, et mingit karamelli seal sees ei ole - pelgast karamelliaroomist piisab küll. Samuti leidsin kirbukirjast, et tegu on taimerasvast tehtud jäätisega.